**2018-2019 оқу жылындағы сауалнама нәтижелерінің аңдатпасы**

***Тақырыбы:* «Білім алушылардың кәсіби тәжірибеден өту сапасына қанағаттануы»** (ректордың 30.01.2019 ж. № 121 бұйрығы).

***Респонденттер:*** 2019 жылдың наурыз-сәуір айларында сыртқы ұйымдарда тәжірибеден өткен 3-4 курс студенттерінің 45%-ы.

***Нәтижелер аңдатпасы:***

*Студенттердің хабардарлығын бағалау.* Барлық сұралған студенттер өздерінің факультетінде нұсқау беру конференциясы өткендігін растап, оның барысында олар кәсіптік практика бағдарламасымен және есептерді рәсімдеуге қойылатын талаптармен танысты. Осыған байланысты физика-техникалық факультетінің студенттері нұсқау беру конференциясының бағдарламасына алдыңғы жылдардағы үлгілі есептердің тұсаукесерін енгізуді ұсынды.

*Практика базаларын бағалау.* Сауалнама көрсеткендей, барлық студенттер практикадан өткен ұйымдардың қызметі олардың мамандықтарының бейініне сәйкес келетінін мойындады. Сонымен қатар, студенттердің 92%-ы практика базаларында жасалған ұйымдастырушылық жағдайларды оң бағалады. Студенттердің 9-13%-ы төмен баға берген практика базаларының тізімі факультеттер туралы қосымшада көрсетілген.

*Практика жетекшілерінің көмегін бағалау.* Студенттердің 93%-ның жауаптары нақты өндіріс жағдайларында оқу процесінде практика жетекшілерінің белсенді рөлін куәландырады. Студенттердің 81%-ы сыртқы басшының көмегін жоғары бағалады, 12%-ы қанағаттанарлық деп санайды. Қалған студенттер мұндай көмектің тұрақты еместігін атап көрсетті. Осыған байланысты студенттердің теріс бағалары барлық практика базаларына қатысты теріс тенденция қалыптастырмайтындығын атап өткен жөн. Түрлі факультеттердің бірқатар студенттері мұғалімдер мен сынып жетекшілерінің рөлінде бола отырып өз бетінше әрекет етуге дағдыланамыз деп болжам жасағанын атап өткен. Жекелеген жағдайларда кейбір студенттер сауалнамада сыртқы жетекшілердің назар аудармайтындығы жөнінде пікірлер қалдырған. Мұндай практика базаларының тізімі факультет туралы қосымшада көрсетілген.

*Студенттердің пререквизиттік дайындық деңгейін өзін-өзі бағалауы.* Жауаптарға қарағанда, студенттердің көпшілігі (71%-ы) практикадан өту үшін қажетті теориялық білім мен базалық практикалық дағдылардың жетіспеушілігін сезінбеген (өздерінің практикалық дайындығының жеткіліксіз деңгейде екенін көрсеткен студенттер үлесі жоғары факультеттер тізбесін қосымшадан қараңыз). Студенттердің пререквизиттік білім деңгейін арттыру бойынша тілектері негізінен оқыту әдістемесі, зертханалық сабақтар бойынша сағаттар көлемін ұлғайтуға, нақты оқу тақырыптары бойынша даярлықты күшейтуге байланысты. Студенттердің ұсыныстары факультет туралы қосымшада көрсетілген.

*Кәсіптік практиканың тиімділігін бағалау.* Студенттердің көпшілігі (85%-ы) практика нәтижелеріне толығымен қанағаттанады. Сұралғандардың айтуынша олардың болашақ мамандығы туралы түсініктері жақсарған. Бұл ретте практика барысында студенттердің 70%-ы алған мамандығы бойынша жұмыс істеуге, 53%-ы университетті бітіргеннен кейін осы ұйымға жұмысқа орналасуға ниет білдірді. Студенттердің 13%-ының пікірінше қанағаттанушылықты төмендететін факторлардың бірі практиканттарға практика бағдарламасында көзделмеген тапсырмалар берген жағдайлар орын алған. Мұндай жауаптардың үлесі 3%-дан 33%-ға дейін құбылады. Статистика факультет туралы қосымшада көрсетілген.

*Студенттердің жалпы қанағаттанушылығын бағалау.* Сауалнаманың алынған нәтижелері студенттердің 92%-ы кәсіптік практиканы ұйымдастыру сапасына қанағаттанғанын көрсетеді. Факультеттер бойынша орташа қанағаттану деңгейі 100%-дан 82%-ға дейін. Барлық факультеттерде практиканы оң бағалаған студенттердің үлесі жоғары. Факультеттер бойынша қанағаттану көрсеткіштері қосымшада көрсетілген.

*«Серпін» бағдарламасы бойынша білім алып жатқан студенттердің қанағаттанушылығын бағалау.* Практиканы ұйымдастыру сапасына 92%-ы қанағаттанды. Студенттердің 74%-ы пререквизиттік білім тапшылығына тап болмаған. 89%-ы жетекшілерден тұрақты консультативтік көмек алған. 83%-ы болашақ мамандығы туралы түсініктерін жақсартты. 81%-ы практикадан өту нәтижелеріне риза. Бұл көрсеткіштер сұралған студенттердің көпшілігінде практикадан өту үшін қажетті негізгі құзыреттердің қалыптасқанын және жоғары өзін-өзі бағалау нәтижелерін көрсетеді.

***Қорытынды:*** Студенттердің кәсіптік практиканы ұйымдастыру сапасына қанағаттану дәрежесі жоғары деп саналсын.

***Жақсарту жөніндегі шараларды факультет туралы қосымшадан қараңыз.***

***Осы аңдатпамен «\_\_\_\_\_\_\_\_\_\_\_\_\_\_\_ факультетінің студенттеріне жүргізілген әлеуметтік сауалнама нәтижелері туралы статистикалық есеп» қосымшасы ұсынылады***